Lav et referat af nedenstående tekst:

Tekst:
Aggersundbroen spærres for al trafik alle dage fra næste mandag den 15. februar og til lørdag 5. marts . Det sker i  tidsrummet mellem klokken 00:05 – 05:00, og der er ingen mulighed for passage i dette tidsrum. Aggersundbroen natlukkes, fordi Vejdirektoratets entreprenør, MT Højgaard går i gang med at forstærke fundamentet på Aggersundbroens klappiller med en spunsvæg. Spunsvæggen vibreres ned i fjordbunden og vil efterfølgende danne en ring omkring pillerne. Dette er et af de første arbejder, som skal være med til at gøre broens konstruktion stærkere, så den bedre kan modstå sammenstød med store skibe. Spunsvæggen består af 11 - 25 meter lange stålplader. Når de enkelte stålplader skal placeres, skal de stå i lodret position. Imens arbejdet står på i mellem broens broklapper, er broklapperne nødt til at stå åbne på grund af længden af spunspladerne. Arbejdet er planlagt til at foregå om natten for at genere så få trafikanter som muligt. Vejdirektoratet beklager på forhånd de gener, arbejdet medfører for trafikanterne. Kommunerne, beredskab mm. har taget højde for, at broen er lukket i perioden.

Referat:
Aggersundbroen natlukket noget af februar og marts.